Áfram ævintýralegt um að litast á toppnum Nýtt ævintýri hefur tekið sér stöðu á toppi íslenska bíóaðsóknarlistans , en í síðustu viku var teiknimyndin Frozen 2 á toppnum , en er nú í öðru sæti . Hér er á ferð fríður flokkur í kvikmyndinni Jumanji : The Next Level , með engan annan en Dwayne Johnson , vinsælasta leikara í heimi , í fararbroddi . Þriðja sæti listans fellur svo í skaut morðgátunnar Knives Out , þar sem Daniel Craig rannsakar dularfullt lát gamals rithöfundar .